JUNTS PER BENEIXAMA: 2011\nPRESENTACIÓ RONDALLES DE BENEIXAMA.\nHui ha tingut lloc la presentació del llibre de Francesc Gascó "Rondalles de Beneixama". Ha iniciat l'acte la regidora de Cultura de l'Ajuntament de Beneixama, continuant amb unes paraules de l'editor, Francesc Sarrió que ha fet la presentació de l'autor i del llibre, i el propi autor. L'alcalde de Beneixama ha conclòs la presentació amb unes breus paraules, posant de manifest el seu agraïment a l'escriptor.\nPublicado por JUNTS PER BENEIXAMA en 23:55\nUN PREMI PER A UN CONTE.\nEl dissabte 26 de març es va presentar a l’Auditori Municipal de Beneixama el documental “Aquest conte no s’ha acabat” de les realitzadores Irene Colell, Nuria Costa, Itsasne Gaubeka, Isabel Martinez i Leonor Sanchis.\nAquell dia ens va acompanyar Leo i ja n’estavem segures que el conte no s’acabava sinó que duraria molt i tindria un camí ben llarg i profitòs. No ens equivocàrem i ara ha rebut el premi a la millor obra realitzada per una dona al 3r Festival de Cine Invisible “Filme Sozialak” de Bilbao.\nUs desitgem que continueu endavant perquè el camí és llarg i encara queda molt per fer. Enhorabona!\nCARDENAL PAYÀ I RICO.\nUn parell de resennyes que hem pogut llegir hui a la premsa sobre el Cardenal Payà. Una d'elles és del diari Información, l'altra del Levante. Una de Ferrándiz Lozano, l'altra de Bausset (Josep Miquel, fill de Josep Lluis Bausset). Si l'altre dia vam escoltar Ferrándiz Lozano a l'Auditori, no estaria malament poder escoltar també Bausset. Ací teniu.\nI PER FI S'ACABÀ EL PLE.\nLa Conselleria de Turisme ha concedit una subvenció del 73% del cost per “senyalitzar i interpretar el Camí dels Molins”. En diners 13.761 €. L’Ajuntament hauria d’afegir-ne 4.900 € més.\nPerò no, ha hagut de renunciar a l’ajuda i per tant, al projecte. “Les circumtàncies són les que són i l’equip de govern s’ha vist obligat a prescindir d’eixa inversió” –diu el regidor.\nI per què? Doncs perquè l’Ajuntament hauria de pagar ara l’import total, uns 18.000 €, i la subvenció és de la Generalitat i “jo no sé quan la cobraríem, si serà dins de 2 o 3 anys o …” –diu l’Alcalde mentre somriu quan nomena la Generalitat.\nI el projecte li agradava, i a més, estava en el seu programa electoral, això de la Topo… Toponímia, però, s’ha renunciat. El projecte no es farà, el camí no es senyalitzarà, el treball d’algunes persones no es podrà realitzar, altres no tindran treball per uns dies o unes setmanes, la disminució de l’atur haurà d’esperar. No podem confiar en una subvenció de la Conselleria de Turisme, sí, de la Conselleria de Turisme, de la Generalitat Valenciana, capdavantera en creació de llocs de treball, en grans projectes, en quasi tot, també en deute.\nI ara va i tornen a parèixer les fulles seques. Ja ho deia la regidora de l’oposició la legislatura anterior:\n- “Vosatros au vist con està el poble? Tot plé de fulles seques”.\nAra, el regidor encarregat, del seu mateix partit polític, diu que “el tema es un poco conflictivo, porque ha hecho un tiempo excepcional”. Però el conflicte no s’acaba ahí, el problema el tenim amb “las cagadas de los perros” i per solucionar-lo igual “hemos de tomar alguna decisión un poco brusca”. “Esto no es humano” –diu. És cert, ja portem quasi tres hores de Ple i “esto no es humano”. Sic transit, gloria mundi.\n*Les fulles, a poc a poc, han anat juntant-se, buscant-se, concentrant-se, ... per facilitar la resolució d'aquest problemàtic conflicte que havia sorgit al nostre poble.\nPublicado por JUNTS PER BENEIXAMA en 21:56\nLa regidora de JpB pregunta per què encara no s’ha presentat la factura corresponent a l’edició del llibre-catàleg de l’exposició de Pepe Navarro a la CAM, per cobrar la subvenció de 3.000 €, que s’havia concedit per pagar les despeses del dit llibre.\nRespón MªÁngeles Rivas que “no és qüestió de la factura”, “que ha parlat amb Santiago”, “que Jorge que era el açò, … no està”, “que la xica que ho portava ja no està”, “que els moviments que ha hagut en la CAM …”, “que Santiago no sabia i nosaltres tampoc”, “que Jorge tampoc està “, “que no es sabia com es tenia que articular això”, … etc (repetit 3 o 4 vegades tot açò).\nTotal, que la factura de la impremta que la CAM vol pagar, encara no se li ha donat per a què la pague. “Que el tema no s’ha articulat encara”. Que la xica que porta açò està en el mateix lloc on ha estat sempre i que no para de contactar per correu electrònic amb persones que ja no formen part de l’Ajuntament, per articular el tema i poder aconseguir la factura que vol pagar. Que si Santiago i MªÁngeles s’han reunit tres vegades deuen reunir-se una quarta, per articular el pagament o la factura. Que si quan es va fer el traspàs de poder Àngela li ho va dir, (com es podia articular la factura), ara, MªÁngeles li ho pot tornar a preguntar a Ángela, que té telèfon, diu algú allí. MªÁngeles diu que li preguntará a Ángela, diu allí, la realitat serà una altra. I entre uns i altres intentar resoldre un problema greu: hi ha una institució d’estalvi, que ha tingut certs moviments, que vol pagar una factura per una subvenció concedida, (recordeu que no tots els que concedeixen subvencions paguen), per un import de 3.000 €, més del que val la traca del Dia de la Constitució. Sembla que qui realment hauria d’articular el tema, mig any després, no sap encara per on tirar (no, tirar, no; cobrar).\nDesprés, MªJosé Payà, regidora de JpB, li diu al Ple i vol que conste en acta, la seua renúncia, …, la seua renúncia al càrrec de Cronista, que ella mateix ostenta, per no voler mesclar un càrrec polític amb un càrrec institucional i de representació. (Havíeu escoltat alguna vegada una cosa així, un polític que renúncia a un càrrec per tenir-ne dos?).\nI la resposta del senyor alcalde, de nivell: “T’ho agraisc…”.\nAixí, com sona: li agraeix la renúncia a la Cronista del poble durant els últims quatre anys. Sense cap frase de reconeixement institucional pel treball fet, o només per cortesia, o un comentari de bona educació, res. L’alcalde li agraeix que se’n vaja, que ja en nomenarà ell un altre o altra.\nPotser l’esperava, per poder nomenar-ne una nova, per poder fer “un favor polític”. Així va qualificar el nomenament de la Cronista en la passada legislatura MªÁngeles Rivas Graciá: com un favor polític.\nLa dimissionària no opina igual: “un marrón”, o siga, feina, diu. La que ella ha fet, ben feta, durant els quatre anys passats. I no se li donen ni les gràcies!\nA la crisi econòmica igual hem d’afegir-li una bona dosi de crisi moral.\nPublicado por JUNTS PER BENEIXAMA en 17:33\nA l’inici de la legislatura anterior, possiblement ja en el segon any del manament, quan l’equip de govern del moment ja havia començat a prendre decisions que creaven certa pol·lèmica entre el sector més conservador, (salvador), del poble, una persona d’edat avançada i d’idees esquerroses, evidentment, em parava pel carrer per dir-me: “Les pròximes eleccions no permetran que tornem a guanyar i, si guanyen ells, haurem de tapar-nos els oidos”. No vaig acabar de entendre el que volia dir. Ara ho entenc perfectament. Encara que no anem a tapar-nos ni els “oídos” ni la boca.\nEl senyor alcalde, dintre dels punt d’informes d’alcaldia, pren la paraula per presentar al Ple, i al públic assistent, un informe de la situació econòmica de l’Ajuntament que, diu, no vol que siga pol·lèmic. Tant de bo!\nVol que servisca de justificació de les mesures que ha de prendre i no li agradaria prendre. Passem per dificultats econòmiques, però, quant més grans siguen eixes dificultats més necessàries seran les mesures que toca “pillar”. Si estem molt malament, quan arribem al nivell de malament, ja podrem dir que hem millorat.\nLa informació es va allargar massa i resulta impossible recordar tot el que es va dir. Podem fer referència a algunes dades que figuren entre les notes que es van prendre:\n· El 13 de juny del 2011, amb motiu del canvi de govern, es va fer el corresponent “arqueo”: en la caixa de l’Ajuntament , diners en efectiu, hi havia 63.186 € (10.500.000 pessetes, com li agrada dir a ell). L’alcalde el compara amb els 300.000 € que hi havien en juny de 2007. Posteriorment el tresorer de l’Ajuntament matisa que en la caixa municipal, a data actual, hi ha 12.440.000 pessetes.\n· El préstec que s’ha fet li pareix a l’alcalde excessiu, (a mi també, encara que no tinc ni idea de què és l’euribor, supose que serà alguna cosa relacionada amb Angela Merkel). Però, el considera un préstec molt ben negociat: referenciat a l’euribor, amb 1,58% d’interés, amb 15 plaços d’amortització i amb dos anys de carència, per tant, fins al 2013 no es començarà a pagar.\nEl que tampoc li pareix correcte és que s’hipoteque el futur amb aquesta línia de credit encara que es puga anar pagant a poc a poc amb els ingressos extra de l’hort solar: si s’ingressen 46.000 euros anuals, que són molts diners diu. Durant 20 anys, la quantitat serà de 920.000 €; i si són 25 anys, que jo no ho sé ara, la quantitat ingressada serà de 1.150.000 €; en qualsevol, cas suficient per pagar aquesta “hipoteca sobre el futur”.\n· Diu l’alcalde que hi ha moltes factures per pagar: 473.197,92 € (factures no ho sabem, euros sí que en són molts). Però, també hi ha subvencions per cobrar: 481.163,44 € (un rastre).\nEl regidor tresorer té altres dades: 481.710 € per cobrar i 157.648 € en factures per pagar. Una discrepància important, sobretot en l’apartat de les factures pendents de pagament: Ja saben vostés que les xifres en el sistema decimal de numeració tenen un valor posicional i les diferents apunts d’un pressupost municipal, també.\nMostra l’alcalde la seua gran preocupació per aquest tipus de deute, pel pagament d’aquestes factures que diu que tenen “nom i cognoms”. Per les subvencions que falten per pagar, la major part d’elles poden imaginar-se a qui li tocaria pagar-les i no les paga, “la confianza es un asco”, no demostra tanta preocupació, sembla donar-les per perdudes, com si no li trobara nom i cognoms a aquests diners que són de tots. En el primer cas algú, esperem que no, no cobrarà; en el segon cas, tots nosaltres serem els qui no rebem els diners, esperem que tampoc, que són nostres i que a tots ens corresponen. On estarán?\n· Diu el regidor que Beneixama no pot permetre´s “perdre una subvenció de 284.658 € per a la reforma de la Glorieta per discrepàncies a l’hora de replegar-la”. El senyor alcalde ens conta que aquesta subvenció mai va estar concedida, que podem llegir les actes del ple de la Diputació i ho vorem. (Aquest és un exemple de la importància de les actes, encara que acaben amb una redacció feta fora del Ple municipal, en algún cas).\nI ens conta el camí seguit per la subvenció fins arribar a res, després de les negociacions entre els diferents grups polítics de la Diputació d’Alacant. Sobre negociacions nosaltres també sabem algunes coses, sobre les propostes del grups polítics de la Diputació ho podem llegir a l’acta i sobre tota l’ajuda que el PP local va donar per poder haver arribat a aconseguir la subvenció per a Beneixama, també la coneixem bé. Igual la importància que se li dóna al poble i a la seua ciutadania no és la mateixa quan s’està manant que quan s’està a l’oposició.\n· “Encara queden dades, però, com tenen més de morbós que de tècnic, no les dic” –assegura l’alcalde per finalitzar el debat.\nAi, si contàrem tots els temes que tenen més de morbós que de tècnic, o que de tecnològic!\nSi aquest exhaustiu informe econòmic vol detectar les dificultats actuals de l’Ajuntament de Beneixama, (i les dificultats no sols són del de Beneixama, de molts ajuntaments i de moltes altres administracions també), per preveure les dificultats i prendre les mesures necessàries per millorar en el futur, benvingut siga. (No serem nosaltres els qui encengam la traca del Dia de la Constitució, ni els qui pengem 25 arcs per a Nadal, ni els qui critiquem l’orquestra abans de començar el ball, que sabem ballar de tot).\nSi el que busca és l’aplaudiment fàcil del públic convocat, la manipulació partidista des de la presidencia municipal, acusacions indiscriminades a tot el que s’ha fet, justificacions del que es farà en el futur, que ja és responsabilitat seua, (ara ja du sis mesos de govern i de tot el que ens conte del 2011, la meitat és cosa seua), trobarà sempre la nostra actitut crítica. Per criticar-li les seues desicions i per ajudar-lo a millorar en la seua gestió, en compte del “tot mal, tot mal, tot mal, …” que tantes vegades hem sentit els quatre anys anteriors.\nPublicado por JUNTS PER BENEIXAMA en 23:52


La Zona Lliure continua sensibilitzant els joves envers les persones discapacitades - Notícies de l'Ajuntament de la Vila de Masquefa\nLa Zona Lliure continua amb les activitats per sensibilitzar els joves envers al col•lectiu de persones amb discapacitats. Així, si aquest mateix mes ja va fer una activitat sensibilitzadora sobre la discapacitat visual, divendres passat en va dur a terme una altra (anomenada “Joc de l’oca sense barreres”) per contribuir a que els joves siguin conscients de les dificultats que pateixen les persones amb mobilitat reduïda.\nL’activitat consisteix en un joc de gran format basat en el tradicional joc de l’oca. Aquest joc es planteja com un element eminentment sensibilitzador en què, mitjançant diverses proves participatives i dinàmiques, els joves que no tenen mobilitat reduïda poden experimentar les sensacions que sovint tenen les persones amb aquesta discapacitat.\nLes caselles del Joc estan pensades per fer ‘viure’ als joves participants una limitació sensorial o física que els familiaritzi amb les dificultats de les persones amb aquestes disminucions, per tal d’afavorir els seu coneixement, i comprensió i, per tant, la sensibilització.\nEl material està adaptat perquè les persones amb discapacitat també puguin participar-hi.\nCategoria: GeneralPer Ajuntament de Masquefa 21/10/2009


Casa / Vil·la de 4 dormitoris en venda a Finestrat, Alicante\nFantàstica vila en perfecte estat amb 4 dormitoris, vistes a la mar, garatge i piscina privada en venda a Calp, Alacant.\nAquesta preciosa vila, decorada en estil eivissenc, té totes les estades en una sola planta.\nL'habitatge compta amb tres dormitoris. Dos d'ells tenen llit doble i vistes a jardí, mentre que l'altre dormitori disposa d'un llit simple. També ofereix un espaiós saló-menjador amb dos còmodes sofàs, molt ben decorat i amb vistes a l'impressionant i conegut parc natural de l'penyal d'Ifac. Aquesta estada té accés directe a una terrassa coberta amb pèrgola.\nLa vila compta amb un altre lluminós saló convertit en dormitori (amb llit doble i sofà-llit), el qual presumeix de finestres grans i detalls decoratius en els quals domina el color blanc i tons suaus, creant un espai molt acollidor.\nA l'exterior trobem una petita terrassa que comunica amb el jardí i la piscina, així com una gran terrassa envoltada de boniques plantes i arbres, a la qual s'accedeix a través d'unes escales exteriors. La zona de jardí inclou una piscina en forma de romà amb boniques estàtues de ceràmica i una paret de xiprer.\nLa vila es troba situada en una zona tranquil·la i alta de Calp, el que li confereix unes vistes privilegiades. També gaudeix d'una situació estratègica per accedir a les cales de Calp, Benissa i Moraira, on podrà gaudir d'aigües increïbles i tot tipus de comerços. En la proximitat també hi ha múltiples restaurants i botigues.\nCasa / Vil·la de 192m² en venda a Finestrat, Alicante


Garcia Albiol renega del PP La República\nPer què Xavier Garcia Albiol té possibilitats de tornar a ser la llista més votada a Badalona i tornar-se a fer amb l’alcaldia de la ciutat? Perquè intenta actuar de manera autònoma, sense recordar que és el candidat del PP, una formació destinada a registrar una gran caiguda a les municipals i autonòmiques d’aquest maig arreu de l’Estat.\nS'han oblidat de posar la gavina\nDe fet, els últims pamflets que els militants populars a Badalona han repartit aquest cap de setmana pels mercats són sorprenents: enlloc hi ha una referència al PP, ni tan sols el símbol del partit. S’ha oblidat el dissenyador del díptic de posar la gavina, o és que no interessa? ‘Alcalde Albiol’ i ‘La recepta funciona’ són de moment els lemes de la campanya. Les tanques publicitàries que van aflorar fa uns dies a la ciutat i que la Junta Electoral ha instat a retirar sí que feia referència al partit, però de manera molt discreta.\nLluny del discurs de Sánchez-Camacho\nAlbiol va respondre a les acusacions d’amagar la pertinència al PP en una entrevista a l’ARA la setmana passada: “Jo no me n’amago, i a més tothom sap de quin partit sóc, però a Badalona molta gent que no combrega amb el PP em va donar suport fa quatre anys i ara encara més gent s’hi està sumant”. D’altra banda, el discurs del candidat a repetir al càrrec municipal continua basat en la immigració, molt lluny del soroll carregant contra el procés i la independència que monopolitza el discurs de Sánchez-Camacho.


Visites guiades, exposicions i gastronomia a la Fira de la Primavera - Periòdic del Camp de Túria\nVisites guiades, exposicions i gastronomia a la Fira de la Primavera\nLlíria oferix un horari especial d’obertura dels monuments\nL’Ajuntament de Llíria, des de l’àrea de Comerç, Turisme i Patrimoni, ha organitzat una variada agenda d’activitats per a disfrutar dels atractius de la localitat edetana durant els dies festius de Pasqua.\nDins de la programació de la primera Fira de la Primavera, Turisme Llíria ha preparat dos visites guiades. Este pròxim 31 de març es podrà realitzar una pujada al campanar de l’església de la Sang, en l’únic dia de l’any en què es realitza esta activitat al no sonar les campanes per ser Dissabte Sant. La torre va ser el primer element construït de l’antiga església medieval de Santa Maria i conté un conjunt de sis campanes incloent la històrica ‘De Foch’ fabricada en el segle XVI. Les visites es faran en grups reduïts de 10 persones cada 15 minuts entre les 11 i 13 hores.\nEl dissabte 7 d’abril a les 11 hores s’oferirà un recorregut guiat Edeta romana, des del Molló del Pla de l’Arc passant pel temple Oracular i Termes de Mura i pels Mausoleus Romans. La visita eixirà des del recinte firal situat en el carrer Pla de l’Arc on Turisme Llíria instal·larà un punt d’informació este dia.\nLa regidoria de Patrimoni i Turisme hi ha disposat un horari especial d’obertura d’alguns monuments històrics: l’església de la Sang, els Mausoleus Romans, els Banys Àrabs, el Museu Arqueològic de Llíria i el Museu Silvestre d’Edeta.\nEsta oferta d’oci arriba enguany amb una de les novetats de les festes, la I Fira de la Primavera, que reunirà en la zona del Pla de l’Arc un conjunt d’atraccions i altres activitats com una fira del llibre i el taller de catxirulos organitzat per la regidoria de Joventut per als dies 3 i 4 d’abril de 17 a 19 hores.\nEsta proposta lúdica es pot acompanyar amb la gastronomia típica d’estos dies, que enguany es presenta en forma de mona musical i que podrà adquirir-se en diferents forns del municipi.\nPer a complementar la programació s’inauguraran dos exposicions ‘València aprén a volar’ en el centre Multiusos i la mostra del fotògraf edetà Sergio Sánchez ’14 besos meravellosos’.\nTags: Fira de Primavera, Llíria, Pasqua\nSeis detenidos y doce liberados de una red lituana de tráfico de seres humanos\nRiba-roja hace inventario de las cinco zonas de resistencia republicana y analiza su importancia en la Guerra Civil\nP.G. 28 marzo, 2018


les cosetes del querol: Epur si muove\nRevisant les entrades de la bitàcora veig consternat que existeix el risc cert de que un aire de melangia resignada acabi impregnant el Manual. Certament són molts i greus els conflictes i els problemes, però els conflictes són precissament el demiurg dels canvis civilitzatoris en el passat i en el present.\nCertament el Gran Oximoron manté des de fa anys una ofensiva aparentment imparable de desmanetllament de l'edifici civilitzatori. Però les vigues i els maons d'aquest edifici van ser creats en el seu moment com la resposta possible davant el conflicte i ningú pot pretendre eliminar-los sense assumir-ne els costos.\nEl dret internacional i el sistema de relacions annex no va ser el resultat d'una reflexió abstracta d'uns caps de govern immersos en una onada de valors pacifistes, va ser fruit d'acords als que es va arribar quan les grans potències van assumir que era més costosa la llei de la selva que no pas l'existència de normes internacionals. Igualment els drets laborals, les polítiques de l'estat del benestar, les llibertats ciutadanes, les polítiques de defensa del medi ambient... tot els avenços civilitzatoris han sorgit del conflicte i han estat acordats quan qui es trobava en posició de domini va assumir que els costos de l'acord eren molt inferiors per a ell que els costos del conflicte. Són coses que un aprén fent sindicalisme.\nÉs possible que els estrategs del Gran Oximoron hagin arribat en algun moment a pensar que la nova situació mundial que emergia de la caiguda del mur, suposava un posició de poder molt més forta que convertia l'acord en més costós que el conflicte. Van pensar, potser, que era el moment de trencar els acords perquè es trovaben en una situació més aventatjada que quan es van veure obligats al pacte.\nI es van equivocar. A tall d'exemple:\n1. Estats Units està redescobrint els costos de mantenir una ocupació militar il·legítima en un altre país. Sens dubte aquest redescobriment està tenint els seus efectes en els nous conflictes internacionals que afronta-provoca la Gran Potència, i el seu retorn malhumorat als mecanismes multilaterals.\n2. Sembla ser que passat el primer sotrac que van causar els atemptats massius de Nova York, Madrid i Londres, la població està demostrant una estima més alta del que molts pensaven per les garanties judicials davant l'acció de l'estat de lluita contra la criminalitat.\n3. I sembla també, que les multinacionals petrolieres tornen a descobrir els riscos de mantenir una política que fa que les activitats d'extracció no només no reverteixin positivament en la societat que les acull, sinó que hi provoquin la degradació social i mediambiental.\nI alguna cosa hem avançat quan de moment cap govern a llatinoamèrica ha estat derrocat des del Departament de Cops d'Estat de la granja de Langley.\nN'anirem parlant. Demà Debat de l'estat de la nació. De l'Estatut en parlem un altre dia.\n"Epur" va con dos pes... Solo pá que lo sepas...\nQuerol, tens ànima de poeta i m'agrada la profunditat del teu anàlisi.\nAfegiria que no es pot esperar gran cosa d'un Imperi fundat fa dos-cents anys a base de putes, xoriços i fonamentalistes religiosos.\nVal a dir que en canvi, els australians no donen massa problemes (tenen uns animalons-mascotes nacionals que són tota una evocació del plaer) i viuen bastant bé. Consti que també han comès excessos, mira els pobres aborígens, però en general tenen una actitud més raonable en el concert internacional.\nDeu ser perquè en el seu cas els pares fundadors només eren putes i xoriços, gent que sap perfectament el cost d'un conflicte i les avantatges d'un pacte.\nI és que com diu el diable, a més materialisme major benestar\nCertament, Austràlia no va ser fundada per fonamentalistes religiosos.\nEmperò, no crec que aquest sigui l'argument per defensar la bondat d'aquest país, o la "actitud més raonable en el concert internacional".\nPer una banda perque caldria veure què passaria si aquest país hagués experimentat el creixement econòmic del que van gaudir durant el s.XX els EUA.\nI en segon lloc perque Austràlia no és cap deixeble de la mare Teresa. Però com ens queda lluny... no ens enterem de res.\nPerò si vols pots preguntar-li als polinesis, als de Papua o als Timoresos sobre què fan els soldadets australians quan surten de les seves fronteres.\nO ara potser no recordem que Austràlia és un ferm aliat del senyor Bush.\nReconec que jo d'Australia només sé que la primera persona que hi va tocar un piano va ser la Holly Hunter. Ah sí, i que hi ha cocodrils a més de coales i cangurs.\nDe totes maneres, em sorprén que l'ínclita tomaquera prengui la mare teresa de calcuta com a referent de bonhomia, perdó, de bondonia. O és que estem parlant d'una tomaquera vaticana?\nEgo te absolvo, Andrés\nVa, tomaquera, perquè vegis que tinc esperit polemista però sobretot esportiu (o és esportiu però sobretot polemista?)\nEls australians viuen de puta mare en el seu continent. És gran, ric, i tothom cau lluny. Com l'esplèndid aïllament dels USA abans de tornar-se bojos i durant molt més temps, i això a la llarga acaba marcant la cultura de la penya.\nCom tothom, han fundat el seu país sobre l'extermini i la dominació. Amb la diferència que els aborígens australians són com uns hippies, i els indius americans són com uns punkies, i això marca molt, recorda el que diu el Querol del conflicte i els seus beneficis o pèrdues. Dit d'una altra manera, uns et tiren un pal corvat que torna i bufen un tub, i els altres van amb arcs i destrals i toquen el tambor.\nUna altra diferència és que no hi ha Sudaustràlia, sinó un grapat d'illes davant les quals et pots comportar com una potència regional, però tampoc molt perquè corres el risc de fer el pena (que segur que l'han fet).\nUna altra cosa a valorar és que els Australians tenen prou sentit de l'humor com per continuar sent súbdits d'una dona que viu a les seves antípodes. Ara s'ho repensen, però tampoc és un tema que els hi tregui el son, i això està bé.\nEls seus grups mítics són els ACDC, els INXS, la Kylie Minogue, el Jason Donovan... Penya raonable en tots els sentits musicals, estaràs d'acord.\nI si haguessin prosperat econòmicament el s.XX, doncs jo què sé, i tu tampoc ho saps, però si vols ho discutim.\nPD: Estic d'acord amb el Querol, la Teresa de Calcuta... Però vaja, s'entén que és una frase feta.\nJason Donovan... raonable... anem a veure...\n"Especially for you\nAll the time we were apart I thought of you"\nBuff... si, si, molt raonable i de gran qualitat.\nDe tota manera m'ha agradat molt i molt el teu comentari. Así sí, pleitaguein.\nVeus com es pot ser educat alhora que inteligent?\nQDS strikes back\nBuenas, Australians del mon uniu-vos!!!\nLa revolució serà autraliana o no serà !\nAustralia patria chica de cocodrilo Dundee, de loes exterminadores d'aborigens, de reconeguts futbolistes internacionals (Viduka), de grans jugadors de Basket (Andrew Gaze) i patria universal dels desheretats del Imperi Britànic\nDit tot això, paseu-vos a reflexionar amb Marat, des de la banyera. http://spaces.msn.com/miquelinus/\nAmb carinyu (o no) des de la 3ª\nI el mític Steve Irwin! presentador del programa-documental de Canal 33 "caçador de cocodrils" amb les seves frases de l'estil "aquesta serp [té una serp mig lligada pel cos i a la qual agunta el cap amb una mà] podría mossegar-me i jo moriría enverinat als 15 segons. És fantàstic!


Tercer dia del càsting – Déu vos guard!\nTercer dia del càsting\nSembla mentida, ja hem arribat al tercer dia de càsting! Ahir ens ho vam passar molt bé, tot i que alguns dels que venien a la prova, van sofrir petits problemes per culpa de la Renfe. Aquest matí, d’altra banda, tot ha passat sense incidències, i la gent ha vingut de forma escalonada, pel que hem pogut fer el càsting molt bé de temps! Ha vingut gent de Mataró, de Sant Quirze, i de Barcelona, i tots ho han fet de fàbula! A més, tenim una gran gamma d’actors, des dels 14 fins als 55, pel que podrem cobrir tots els papers!\nI aquesta tarda, de 18.00 a 21.00, tenim l’últim passe!! Recordeu que aquí teniu informació sobre la convocatòria de càsting, i aquí els crèdits de la pel·lícula. Vinga ànim! Encara teniu la oportunitat de venir aquesta tarda! No cal que porteu res preparat! Només que tingueu desparpajo i ganes de passar-vos-ho bé!\nUn cop acabem aquesta fase, ens posarem en contacte amb els actors i els hi passarem el guió de la pel·lícula, per a que se’l vagin mirant, i datarem un dia per fer la lectura dramàtica. Després quedarà el més difícil… construir el calendari de rodatge! S’haurà de quadrar els horaris dels actors, dels que estan darrera les càmeres, i dels escenaris. I resar perquè aquell dia no plogui! En fi, ara marxo a dinar, que aquesta tarda tornem a la càrrega! Ja ho sabeu… ENCARA PODEU VENIR!!\nPer cert, ahir a la nit vaig anar al Teatreneu, a veure l’actuació de Daniel el Higiénico (aquí a l’esquerra veieu la foto que ens vam fer), del qual sóc fan de fa molts anys. L’espectacle dura una hora i mitja, i té el format de monòleg adornat amb les seves cançons de sempre. Si el voleu veure, només us queden dos dissabtes, ja que després comença la seva gira per a presentar el nou disc “La Rebelión de los niños con problemas emocionales”. Jo l’aniré a veure a Mataró, a la SALA CLAP, el 25 de Maig. Si no el coneixeu, aquí teniu youtubes seus!\n…i després diuen que no m’agrada sortir de nit…\n…només necessito l’incentiu adequat!


Ensenyament FeSP-UGT - GUIA UGT Ensenyament PV: Guia suprimits i desplaçats // Guía suprimidos y desplazados.\nGUIA UGT Ensenyament PV: Guia suprimits i desplaçats // Guía suprimidos y desplazados.\nGUIA PERSONAL SUPRIMITS I DESPLAÇATS\nGUIA PERSONAL SUPRIMIDOS Y DESPLAZADOS.\nDECRET 108/2012, de 29 de juny, del Consell, pel qual es regula la recol·locació i redistribució del personal docent amb destinació definitiva en els centres docents públics no universitaris dependents de la conselleria competent en matèria d'educació. [2012/6537]\n1. A qui està destinada aquesta normativa?\nAl personal funcionari de carrera amb que puga veure modificada la seua destinació definitiva, reduïda la càrrega lectiva o eliminada com a conseqüència de canvis en la situació jurídica dels centres, de les ensenyances o dels llocs de treball en què es troben destinats.\nArticle 2. Modificació i eliminació de llocs de treball.\n2. Què s’entén per modificació de llocs de treball?\nQuan en un centre públic es modifiquen les característiques dels llocs d'una o diverses especialitats, la qual cosa podrà comportar l'augment o disminució del nombre de llocs, així com la en còmput global.\n3. Què s’entén per eliminació de llocs de treball?\nQuan per variació de la relació de llocs de treball docents en un centre públic es disminuïa el nombre de llocs d'una o diverses especialitats.\nArticle 3. Pèrdua definitiva de la destinació definitiva i adquisició de la condició de personal suprimit.\n4. Com es defineix a una persona suprimida?\nAquella condició, en la qual, el personal docent perd la seua destinació definitiva com a conseqüència de la modificació o eliminació de llocs de la relació de llocs de treball d'un centre docent.\n5. El personal suprimit mantindrà l’antiguitat que posseïa en el centre d’origen?\nEn efecte, en tots els casos, el personal funcionari afectat mantindrà, amb caràcter general, l'antiguitat que posseïa en el centre d'origen.\n6. El personal suprimit tindrà preferència en les adjudicacions?\nSí, tindrà preferència en les adjudicacions de destinació provisional sobre qualsevol altre funcionari o funcionària.\nArticle 4. Personal amb insuficiència de càrrega lectiva.\n7. Com es defineix una persona desplaçada?\nPersonal docent, la qual, com a conseqüència de la planificació educativa, no hi ha suficient nombre d’hores i no pot ocupar la seua destinació definitiva, de forma provisional. Aquesta plaça continuaria existint, i si les condicions canviaren, es podria ocupar de nou.\n8. Davant aquesta situació de persona desplaçada, a què es podria optar?\nHi ha 2 situacions.\nA. Completar l’horari:\n- Al seu centre impartint matèries o mòduls d'altres especialitats de què siga titular o àmbits en què estiga habilitat, o que puga impartir d'acord amb la normativa.\n- SI no és possible l'opció a), podrà completar el seu horari en un altre centre de la localitat o localitats limítrofes.\nB. Perdre amb caràcter provisional la seua destinació definitiva i adquirir la condició de desplaçat a un altre centre de la localitat, província o Comunitat Valenciana per a impartir matèries o mòduls de les especialitats de què siga titular, àmbits, matèries o mòduls en què estiga habilitat..\nC. Passar a la situació de suprimit en el lloc que ocupa amb caràcter definitiu i podrà optar per la recol·locació definitiva en el mateix centre segons l'article 6 o per impartir matèries o mòduls de les especialitats de què siga titular, àmbits, matèries o mòduls en què estiga habilitat, en una destinació provisional anual en l'àmbit de la localitat, província o Comunitat Valenciana.\n2. CARÀCTER FORÇÓS.\n- Ser desplaçat a un altre centre de la localitat o província per a impartir matèries de les especialitats de què siga titular o àmbits en què estiga habilitat.\n-Si no opta per completar l'horari lectiu en el seu centre o en altres de la seua localitat i que, després d'haver exercit les opcions voluntàries restants o haver adquirit la condició de desplaçat amb caràcter forçós i no obtindre destinació provisional, romanga en el seu centre d'origen, es reduiran les seues retribucions bàsiques i complementàries proporcionalment a la jornada lectiva docent no realitzada, d'acord amb el que disposa l'article 8 de la Llei 12/1994, de 28 de desembre.\nArticle 5. Criteris per a determinar el personal afectat per la pèrdua provisional o definitiva de destinació definitiva i per a optar voluntàriament per completar horari.\n9. Quins seran els criteris per a determinar el personal amb pèrdua (provisional o definitiva) de destinació definitiva?\nEls criteris seran diferents segons els diferents cossos i estan regulats en la disposició addicional segona del RD 1364/2010, pel qual es regula el funcionament del concurs general de trasllats.\nEstos criteris seran aplicables també al supòsit de concurrència de funcionaris en l'opció voluntària de completar horari.\nArticle 6. Recol·locació definitiva en el mateix centre del personal suprimit.\n10. El personal funcionari podria recol·locar-se en el centre on l’han suprimit?\nSí, si hi ha vacant en este centre i està en possessió de l'especialitat del lloc o habilitat per a l'àmbit del lloc corresponent. Este dret serà exercit en concurrència amb el personal suprimit del mateix centre d'anys anteriors.\n11. Quines preferències s’estableixen?\nEstaran determinades per l'any més antic de supressió i, dins d'este, pels criteris següents:\nEn el cas del cos de mestres:\na) Major antiguitat amb destinació definitiva ininterrompuda en el centre.\nb) Major temps de servicis efectius com a personal funcionari de carrera en el cos de mestres.\nc) L'any més antic d'ingrés i, dins d'este, la major puntuació obtinguda en el procediment selectiu a en el que va ingressar en el cos.\na) Major nombre d'anys de servicis efectius com a personal funcionari de carrera en el cos corresponent.\nc) Any més antic d'ingrés en el cos.\nd) Pertinença al corresponent cos de catedràtics.\nArticle 7. Adjudicació de destinació provisional a personal suprimit i desplaçat.\n12. Quina és la prioritat per adjudicar un destí provisional a personal suprimit i desplaçat?\nEs tindrà una destinació provisional de forma anual considerant el següent orde de prioritat:\na) Amb caràcter voluntari, en una vacant de les seues especialitats, d'àmbits per als quals estiga habilitat o de les habilitacions transitòries que tinga reconegudes en la localitat, província o Comunitat Valenciana.\nb) Amb caràcter forçós, en un altre centre de la mateixa localitat o província, en un lloc de treball de les especialitats de què siga titular o àmbits per als quals estiga habilitat per al cas que el docent haja sigut desplaçat, i amb caràcter forçós en un altre centre de la mateixa localitat, província o Comunitat Valenciana en un lloc de treball de les especialitats de què siga titular o àmbits per als quals estiga habilitat per al cas que haja sigut suprimit.\n13. Quines són les preferències en les adjudicacions?\na) El personal suprimit tindrà preferència per a ser nomenat amb destinació provisional/definitiva en el mateix centre si les circumstàncies ho permeten.\nb) Així mateix, i subordinada al dret reconegut en l'apartat anterior, el personal suprimit i desplaçat tindrà preferència per a ser nomenat amb destinació provisional/definitiva en la localitat i província on es trobe el centre si les circumstàncies ho permeten .\n14. Tinc preferència davant altre personal suprimit i desplaçat?\nEls drets reconeguts al personal suprimit en els apartats anteriors s'exerciran amb el personal suprimit en cursos anteriors que no haja obtingut destinació definitiva.\n15. Quins criteris hi ha establerts per al personal suprimit i desplaçat d’enguany i dels anys anteriors?\nEl personal suprimit s'ordenarà per l'any en què es va produir la supressió, pertinença al cos de catedràtic i per l’antiguitat en el cos. El personal desplaçat s'ordenarà per la seua pertinença al cos de catedràtics i per l'antiguitat en el cos.\n16. I si hi es produeixen empats?\nEs resoldran per l'any més antic d'ingrés i, dins d'este, per la major puntuació obtinguda en el procediment selectiu a través del qual es va ingressar en el cos.\n17. El personal suprimit i desplaçat presentaria alguna preferència en l’adjudicació de destí?\nTindrà preferència per a ser destinat provisionalment a qualsevol dels llocs que haja de ser proveït amb caràcter provisional.\n18. I si no participa en l’adjudicació provisional?\nSe li adjudicarà, d'ofici, una destinació provisional anual, en l'àmbit de la província on radica el centre des del qual va ser suprimit o desplaçat. Si no és possible, se li adjudicarà un lloc provisional anual en un centre docent públic de la CV.\nArticle 8. Horari en el centre per impossibilitat de destinació provisional, o insuficiència d'horari.\n19. Què passarà amb el personal que no es puga adjudicar-se-li destinació provisional?\nRomandrà en el seu centre de destinació definitiva i el seu horari complet serà confeccionat per la direcció i una vegada estudiades les necessitats prioritàries del centre en funció de les seues característiques. Aquest horari no podrà confeccionar-se reduint l'horari lectiu de la resta de funcionaris, i podrà consistir a realitzar qualssevol tasca prevista en la legislació vigent.\nArticle 9. Habilitació transitòria.\n20. El personal funcionari desplaçat i suprimit podrà sol·licitar l’habilitació transitòria?\nSí, podrà sol·licitar l'habilitació transitòria per impartir àrees, matèries i mòduls si disposen de la formació universitària corresponent.\nTambé podrà sol·licitar l'habilitació transitòria qui, no haja pogut completar el seu horari.\n21. Quin és el procediment per obtindre l’habilitació transitòria?\n1. Caldrà enviar la documentació següent a la direcció territorial d'Educació:\na) Fotocòpia compulsada del títol acadèmic oficial.\nb) Documents justificatius de complir els requisits indicats en l'apartat anterior.\n2. El director o directora territorial, amb un informe previ del seu Servici d'Inspecció Educativa, dictarà una resolució individualitzada per la qual es reconega o no l'habilitació transitòria.\nEstes habilitacions quedaran inscrites en un registre creat a este efecte.\nS'autoritza l'òrgan competent en matèria docent de la Conselleria d'Educació per a dictar totes les resolucions necessàries per a la interpretació i aplicació del decret.\nSegona. Impartició d'àrees, matèries o mòduls d'altres especialitats.\nEl professorat dels cossos de catedràtics d'Ensenyança Secundària, de professors d'Ensenyança Secundària i de professors tècnics de Formació Professional que imparteix les ensenyances d’ESO i de Batxillerat que acredite les condicions de formació inicial previstes en el Reial Decret 860/2010, de 2 de juliol, podrà fer-ho en centres públics sense perjuí de la preferència a este efecte dels titulars de les especialitats respectives.\nEl professorat dels cossos de catedràtics d'Ensenyança Secundària, de professors d'Ensenyança Secundària i de professors tècnics de Formació Professional, que complisca les condicions de formació establides en les normes per la qual es regula cada títol de Formació Professional per a impartir docència en els diferents mòduls en centres privats o que disposen de les titulacions declarades equivalents en el Reial Decret 276/2007, de 23 de febrer, podrà impartir docència d'estos mòduls en centres públics, sense perjuí de la preferència a este efecte dels titulars de les especialitats respectives.\nTercera. Règim específic dels mestres amb destinació definitiva en els dos primers cursos d'Educació Secundària Obligatòria.\nPer a garantir la continuïtat, el funcionariat del cos de mestres amb destinació definitiva en els dos primers cursos d’ESO que no tinga horari complet podrà completar-lo al centre de destinació impartint altres matèries en els dos primers cursos d’ESO, sempre que dispose de l'habilitació i hi haja un excés horari de la matèria, sense perjuí dels titulars de les especialitats respectives.\nQuarta. Professors tècnics de Formació Professional.\nEl professorat del cos de professors tècnics de Formació Professional que no tinga horari complet podrà completar-lo al seu centre de destinació impartint la matèria de Tecnologia.\nQuinta. Llocs de treball d'àmbit.\nS'autoritza l'òrgan competent en matèria de personal docent per a determinar els llocs de treball que comprenguen més d'una especialitat.\nSexta. No-increment del gasto públic.\nL'aplicació i el posterior desplegament d'este decret no podran tindre incidència en l'increment de la dotació de tots i cada un dels capítols de gasto assignada a la conselleria.\nMás en esta categoría: « I CONGRÉS NACIONAL de FeSP-UGT PV: Es felicitem del nomenament de Mayte Montaner com a secretària general, de la constitució d'una CEN paritària i la incorporació a ella de les nostres companyes Maite Tarazona, Maria José Navarro i Susana Diaz. COVID-19. 25 març: Nova carta de vacunació i llistat de centres amb les cites de vacunació.// Nueva carta de vacunación y listado de centros con las citas de vacunación. »


Alumnes del Sant Ermengol treballen per prevenir els residus\nEl centre s’integrarà de manera plena a partir del mes de juny en la xarxa d’escoles verdes.\nUn moment del taller en què els alumnes han fet els boc'n roll.\nActualitzada 21/11/2017 a les 13:40\nEls participants s’han mostrat molt satisfets amb la proposta. Així, el Jordi ha destacat que havia estat “molt divertit” i que ell farà servir el seu embolcall per portar “el bocata i no contaminar el medi ambient”. També ha remarcat la importàcnia de fer “un esforç” per no fer servir altres materials com paper de plata. L’Àneu, de la seva banda, també ha destacat que la proposta havia estat “molt divertida” i ha posat en relleu la importància de reciclar i no contaminar. La Laura, una altra alumna, ha dit que ella farà servir el seu embolcall quan a l’escola es faci alguna festa.


L’aparcament a l’Escardívol es limitarà a partir del 2 de gener amb motiu de l’arribada dels Reis Mags — Ajuntament de Rubí\nSou a: Inici / Ajuntament / Sala de premsa / Notes de premsa / L’aparcament a l’Escardívol es limitarà a partir del 2 de gener amb motiu de l’arribada dels Reis Mags\nL’aparcament a l’Escardívol es limitarà a partir del 2 de gener amb motiu de l’arribada dels Reis Mags\nLa Policia Local ja ha començat a distribuir avisos entre els vehicles estacionats (foto: Localpres)\nA partir del dimarts 2 de gener, es restringirà l’aparcament a l’Escardívol a causa del muntatge de les infraestructures necessàries per a l’arribada dels Reis d’Orient. Les limitacions entraran en vigor de forma esglaonada amb l’objectiu de minimitzar les molèsties entre les persones usuàries.\nA la zona més propera a l’edifici de l’Escardívol, no es permetrà l’entrada de nous vehicles des de les 6 h del 2 de gener. Al dia següent, l’estacionament quedarà totalment prohibit en aquest sector.\nA la meitat pròxima a la rotonda, no s’hi podrà accedir des de les 6 h del 4 de gener. A la mateixa hora del dia 5, no hi podrà quedar cap vehicle estacionat.\nA la zona taronja, s’hi podrà aparcar en les condicions habituals ─per un període màxim de 90 minuts i especificant l’hora d’arribada en un lloc visible─ fins a les 12 h del 5 de gener.\nDurant aquests dies previs a l’entrada en vigor de les restriccions, la Policia Local està col·locant senyalització i avisos als vehicles.


Com actuar en cas de nevades i glaçades - Ajuntament de Terrassa\nCom actuar en cas de nevades i glaçades\nEl Pla de Protecció Civil municipal estableix uns criteris de determinació de riscs que poden afectar la nostra ciutat i que precisen ser tractats individualment, entre ells el risc de nevades i glaçades.\nLa baixa freqüència de les nevades a Terrassa fa que encara sigui més necessària la planificació sobre aquest fenòmen ja que la manca d'hàbit de la població davant aquesta situació, pot produir conseqüències molestes i perilloses: accidents de trànsit, relliscades amb traumatismes, manca de subministraments, dificultat de moviment dels grups operatius i serveis públics, etc.\nEl Pla d'actuació per a nevades i glaçades és un document que conté el desenvolupament i l'adequació del Pla Bàsic Municipal per tractar específicament aquest risc i les seves conseqüències en les activitats quotidianes dels habitants de la nostra ciutat.\nEn cas de nevades importants, en les quals els carrers quedin coberts de neu i es faci perillosa la circulació tant de vehicles com de vianants, per tal que la vida de la ciutat segueixi amb normalitat, l'Ajuntament té previst un ordre de neteja dels vials més importants amb la finalitat de facilitar als seus habitants que puguin arribar als centres assistencials, mercats, transports ferroviaris, etc.\nVeure el plànol de neteja vies prioritàries i plànol de cotes de població de Terrassa.\nUn cop hagin estat netejades aquestes primeres vies, s'establirà un servei mínim de transport urbà, per tal de facilitar la mobilitat sense necessitat d'utilitzar els vehicles particulars, que pot resultar perillós en aquestes circumstàncies. Aquest servei s'anunciarà pels mitjans de comunicació locals.\nEl Servei de Gestió de l'Espai Públic distribueix, preventivament, uns contenidors de sal a determinats punts de la ciutat, per a que la ciutadania en faci ús en cas de glaçades. Per veure la localització d'aquests contenidors es pot consultar el Plànol d'ubicació contenidors de sal\nParal·lelament, els serveis de la policia municipal i serveis socials amb la col·laboració de l'Assemblea local de la Creu Roja de Terrassa, oferiran a les persones en situació d'indefensió social, llocs d'acollida adients.\nL'administració, a més, ha de procurar donar a la població una bona informació basada en unes línies mínimes d'actuació per tal d'evitar danys innecessaris. Aquesta informació es basa en els consells d'autoprotecció següents:\nAbans que arribi la neu\nReviseu la instal·lació de calefacció de la vostra llar\nControleu les possibles fuites de calor de la vostra llar, o el que és el mateix, aquells llocs per on pugui entrar l'aire fred i si és el cas, protegiu amb una cinta que aïlli\nComproveu que la teulada i el baixant d'aigua, estan en bones condicions. La neu que s'hi pogués acumular a sobre pesa més del que ens imaginem\nTingueu preparat: una ràdio que funcioni amb piles, penseu a tenir-ne de recanvi, llanternes, espelmes, aliments rics en calories, combustible per a la calefacció i una farmaciola amb els medicaments habituals\nEn cas de nevada o glaçada important\nCal evitar els desplaçaments llargs i innecesaris\nRestringiu al màxim l'ús del vehicle privat, pel perill i risc que comporta\nSi us heu de desplaçar, i abans d'iniciar qualsevol trajecte, informeu-vos de les rutes a seguir i de l'estat de la xarxa viària\nMesures a la llar o en un edifici\nInformeu-vos mitjançant les emissores locals de ràdio i televisió, web, twitter o truqueu al servei 010 per estar informats de quina és la situació a Terrassa: prediccions meteorològiques, recomanacions, línies de serveis de transport utilitzables, etc\nUtilitzeu les calefaccions correctament. Eviteu tenir estufes de llenya, carbó o gas i brasers en llocs tancats\nNo sobrecarregueu les línies elèctriques. Desconnecteu els aparells elèctrics que no siguin necessaris\nFeu servir el telèfon només en cas de necessitat\nManteniu un rajolí d'aigua constant a les aixetes i apagueu els regs automàtics: evitareu la congelació de l'aigua a les canonades\nCol·laboreu en la neteja de les voreres de davant de casa vostra un cop hagi acabat de nevar i abans que geli\nConsells d'Aigües de Terrassa davant la previsió de baixes temperatures\nMesures al carrer\nEviteu que la gent gran i els més petits surtin a l'exterior\nNo sortiu al carrer si no és imprescindible. Si ho feu, abrigueu-vos bé i protegiu-vos del fred, especialment el cap, la cara, les mans i els peus i eviteu que l'aire fred us entri directament als pulmons. Utilitzeu sabates adequades per evitar relliscades\nUtilitzeu el transport públic\nEviteu fer esforços físics intensos, correu el perill de patir una lesió a l'organisme\nSi la neu us sorprèn viatjant o és imprescindible que agafeu el vostre vehicle\nEquipeu-lo adequadament amb cadenes (el seu ús, en cas de nevades, és obligatori), llanterna, guants, manta de viatge i un mapa de la zona on penseu desplaçar-vos. Controleu quines gasolineres us trobareu en el trajecte i els llocs on refugiar-vos en cas de tempesta\nInformeu-vos de l'estat dels carrers i carreteres i escolliu l'itinerari més adequat. Penseu en fer servir les vies principals i eviteu circular sols i de nit\nEquipeu-vos amb roba d'abric\nPorteu algun tipus d'aliment i aigua per beure al cotxe\nPorteu als vehicles: cadenes, llanterna i ràdio, a més dels recanvis necessaris per al normal funcionament del vehicle\nComproveu l'estat de: líquids anticongelants, frens, llums, pneumàtics, calefacció, parabrisa, etc\nPorteu sempre el dipòsit de combustible ple\nPorteu el telèfon mòbil carregat, us permetrà demanar ajut en el cas que patiu una emergència\nSi comença a nevar conduïu amb lentitud i suavitat. Aneu amb compte amb els indrets ombrívols, ponts i viaductes ja que pot haver-hi gel. Si és el cas no toqueu el fre\nIntenteu buscar refugi. Si no en trobeu, quedeu-vos dins el cotxe, ja que els pneumàtics actuen com a aïllant del fred\nDeixeu la calefacció encesa i la finestra una mica oberta. No us adormiu amb el motor en marxa\nNetegeu periòdicament la neu del vehicle. Mantingueu net el tub d'escapament per evitar que el fum entri dins el vehicle\nWeb del Servei Meteorològic de Catalunya\nWeb de Rodalies de Catalunya (Renfe)\nWeb dels Ferrocarrils de la Generalitat de Catalunya (FGC)\nAfectacions a la circulació en la xarxa viària\nWeb del Servei Català de Trànsit per consultar les afectacions


'Carrer Robadors' al Grec: Barcelona no és el paradís - Història i memòries d'immigració\nL’obra dirigida per Julio Manrique inaugura el festival amb el viatge trepidant d’un jove de Tànger a la capital catalana\n” alt=”Barcelona no és el paradís” data-v-5dde30c4=”” data-was-processed=”true” />\nPer arribar al paradís cal ser pacient, diu l’Alcorà. Però no n’hi ha prou amb la paciència: en Lakhdar, el jove marroquí que protagonitza l’àgil i fidel adaptació de Julio Manrique de Carrer Robadors, de Mathias Énard, emprèn un viatge cap a Barcelona convençut que allà hi trobarà un món millor que el de Tànger, on ha crescut, s’ha enamorat de la seva cosina i ho ha perdut tot –casa, família, amics– després que l’enxampin amb ella al llit. La llarga i accidentada epopeia no desanimarà en Lakhdar, perquè a Barcelona l’espera la Judit, una estudiant de qui s’ha enamorat. “Només dues coses canvien el món: l’esperança i la desesperació”, diu un dels personatges de l’obra, que avança a bon ritme tot i durar dues hores i contenir reflexions pertinents sobre el radicalisme islàmic, la Primavera Àrab, la revolta dels indignats i la descoberta que les democràcies occidentals no són, ni de bon tros, perfectes.\nCarrer Robadors ha inaugurat aquest diumenge el Grec en un ambient més alegre i distès que el de l’any anterior. L’evolució satisfactòria de la pandèmia –a pocs centenars del recinte hi ha un dels pavellons de vacunació massiva– ha permès que els assistents que respectaven les distàncies es poguessin alliberar de les mascaretes als jardins, abans i després de la funció. Grups de joves es feien selfies lluint aquest somriure que des de dissabte no és il·legal. El Grec marca l’arrencada de l’estiu.\nAl teatre s’hi han pogut veure, part de l’actual govern de la Generalitat i de l’Ajuntament, i representats del món cultural.


Selva Negra, Alemanya – COCAT\nSelva Negra, Alemanya\nSachsenhausen, AlemanyaExperiènciesSeelbach, Alemanya\nDurant el camp: al matí fèiem el camp de treball si no plovia. Si plovia anàvem a fer visita per la regió o estàvem a casa (poliesportiu) i a la tarda fer la bugada, estar per allà al poble, anar a visitar la regió, alguna excursió, piscina, jugar a cartes…\nLa societat i la cultura són molt semblants a les d’aquí. Hi ha particularitats culturals: àpats més d’hora, tanquen i obren les botigues més d’hora, però això tampoc no és gaire rellevant. Pràcticament és el mateix que aquí.\nPer moure’t el millor és el tren i, si no, l’autobús. Des de l’aeroport hi sol haver tren o metro directe al centre de la ciutat.\nAllà la majoria de la gent entén l’anglès, però, si no, …amb signes!\nEuro! El preu del menjar és igual que aquí, però el tren és més car, bastant més, i el del autobús i metro també.\nCada dia fèiem un àpat gran i cuinàvem de dos en dos el menjar del país d’on fos el/la cuiner/a. El menjar era bastant variat. Un cop per setmana o dos, quan era necessari, anàvem a comprar amb els diners del camp de treball. Teníem cuina pròpia al poliesportiu.\nDesprés! Encara que abans tampoc està malament però si vas després segur que hi ha algú del camp que farà el mateix que tu.\nNo t’ho pensis més i ves-hi!!! Que no t’ho expliquin! És una experiència molt bona!


Els amants sobrehumans de Ruth Gutiérrez | Bernat Puigtobella\nUna autora desconeguda ha guanyat el premi Born de Teatre amb la seva òpera prima, Los amantes sobrehumanos. Ruth Gutiérrez Álvarez (Santander, 1987) no és una persona aliena al teatre. És llicenciada en filologia hispànica i investigadora teatral. Ha dedicat la seva tesi doctoral a les arts escèniques, concretament a l’obra del dramaturg Jesús Campos García, un autor andalús que curiosament havia guanyat el premi Born ell mateix en dues ocasions, els anys 1973 i 1988. Actualment és professora auxiliar del departament de llengües de la ICAM Universitat Politècnica de Nantes a França.\nRuth Gutiérrez ha guanyat el premi Born de Teatre 2018\nL’autora va començar a escriure aquesta obra per abordar qüestions que la tocaven de prop. Els protagonistes de l’obra guanyadora són dos discapacitats intel·lectuals. “Aquesta història va néixer sola, de manera molt natural”, ha manifestat l’autora a Núvol. “S’hi qüestionen realitats que donem per fetes d’entrada i sobre les quals hem d’aprofundir per veure-hi més enllà”.\nGutiérrez defineix aquests dos joves discapacitats com a amants sobrehumans. L’autora qüestiona el concepte d’humà, que està corromput. “Vet aquí dues persones que des de la seva innocència han de superar el que és humà per poder viure en llibertat. Han de superar una sèrie de barreres imposades per la societat però també per les seves famílies”.\nNo és una obra amb una tesi ni un dogma al darrere. “Los amantes sobrehumanos ens parla de dues persones que defensen el seu amor i la seva vida sexual davant l’oposició de les seves famílies, que tenen els seus propis problemes i dilemes personals”. Gutiérrez explora fins a quin punt les famílies poden arribar a privar de llibertat a les persones. “La felicitat pot ser amenaçada per un context atroç i desolat”, explica l’autora.\n“Les seves pròpies famílies els incapaciten de moltes maneres i ells no entenen per què els exclouen de la normalitat. El que està en joc és el concepte de normalitat. Celebro que es pugui parlar d’aquestes coses. Ha estat tota una sorpresa que una obra com aquesta hagi guanyat el premi”, diu Gutiérrez, que considera que seria injust que aquesta obra s’estrenés sense actors amb discapacitat intel·lectual.\nEl jurat de la present edició estava format per Salva Bolta (director escènic i artístic); Tomàs Mestre (actor i director de teatre d’Alacant); Fabrice Corrons (professor a la Universitat de Toulouse, especialitzat en teatre català contemporani); Victoria Szpunberg (autora teatral i professora de dramatúrgia de l’Institut del Teatre i a l’Escola Superior de Coreografia de Barcelona) i María José Sánchez-Cascado (professora de teatre espanyol a la Universitat de Barcelona). Segons la valoració del jurat, Los amantes sobrehumanos presenta uns personatges que t’acompanyen un cop has acabat la lectura a causa de la seva complexitat i profunditat. El jurat ha destacat “la valentia de l’autora perquè planteja un teatre inclusiu i arriscat. Destaquen especialment la primera escena per la seva duresa i l’escena set, en la qual l’espectador pot triar entre dues posicions ideològiques”.\nLos amantes sobrehumanos Premi Born de Teatre Ruth Gutiérrez


El meu iPhone no compartirà contrasenyes WiFi. Aquí teniu la veritable solució. - Iphone\ncom activar la correcció automàtica a l'iPhone\nper què envia el meu missatge de text com a text?\nL'iPad 2 no s'encén\nper què no rebo notificacions de missatges al meu iPhone?\nl'iPhone 4 s'ha bloquejat en mode d'auriculars\nEl meu iPhone no compartirà contrasenyes WiFi. Aquí teniu la solució real.\nVoleu compartir una contrasenya WiFi sense fils amb el vostre amic, però no funciona. Tot i que Apple va facilitar la compartició de contrasenyes WiFi amb la versió d’iOS 11, les coses no sempre funcionen segons el pla. En aquest article t’explicaré per què el vostre iPhone no comparteix contrasenyes WiFi i ensenyar-ho com solucionar definitivament el problema.\nQuè cal fer quan el vostre iPhone no comparteix contrasenyes WiFi\nAssegureu-vos que el vostre iPhone i l’altre dispositiu estiguin actualitzats\nLa compartició de contrasenyes WiFi només funciona en iPhones, iPads i iPods amb iOS 11 instal·lat i Macs amb macOS High Sierra instal·lat. Tant el vostre iPhone i el dispositiu que vulgueu compartir una contrasenya WiFi ha d’estar actualitzat.\nPer comprovar si hi ha actualitzacions de programari, aneu a Configuració -> General -> Actualització de programari . Si iOS ja està actualitzat, veureu un missatge que diu 'El vostre programari està actualitzat'.\nSi hi ha una actualització disponible, toqueu Baixeu-lo i instal·leu-lo . Tingueu en compte que, per realitzar l’actualització, el vostre iPhone ha d’estar connectat a una font d’alimentació o tenir una durada de la bateria superior al 50%.\nReiniciar l’iPhone donarà un nou començament, que de tant en tant pot solucionar problemes tècnics i problemes de programari menors. Per apagar l'iPhone, manteniu premut el botó d'engegada fins que aparegui llisqueu fins a apagar-lo apareix el control lliscant a la pantalla.\nFeu lliscar la icona d'energia vermella d'esquerra a dreta per apagar l'iPhone. Espereu aproximadament mig minut aproximadament i, a continuació, manteniu premut el botó d’engegada una vegada més fins que aparegui el logotip d’Apple directament al centre de la pantalla de l’iPhone.\nDesactiveu WiFi i torneu a activar-lo\nQuan el vostre iPhone no comparteix contrasenyes WiFi, de vegades es pot localitzar el problema fins a la seva connexió a la xarxa WiFi que voleu compartir. Intentarem desactivar i tornar a activar el WiFi per solucionar problemes de connexió menors.\nla pantalla tàctil de l'iPhone 6s no funciona\nPer desactivar el WiFi, obriu l'aplicació Configuració i toqueu Wi-Fi . Toqueu el commutador situat al costat de Wi-Fi per desactivar-lo; sabreu que el Wi-Fi està desactivat quan el commutador és gris i es col·loca a l’esquerra. Simplement torneu a tocar l’interruptor per tornar-lo a engegar.\nAssegureu-vos que els vostres dispositius es trobin a l’abast de l’altre\nSi els dispositius estan massa separats, el vostre iPhone no podrà compartir una contrasenya WiFi. Us recomanem que mantingueu l'iPhone i el dispositiu amb el qual vulgueu compartir una contrasenya WiFi al costat, només per eliminar qualsevol possibilitat que els dispositius estiguin fora del seu abast.\nEl nostre darrer pas de resolució de problemes de programari és restablir la configuració de xarxa, que esborrarà totes les dades de Wi-Fi, VPN i Bluetooth actualment desades al vostre iPhone.\nVoldria assenyalar que, si heu arribat fins aquí, pot ser que sigui més fàcil que el vostre amic o família escriviu manualment la contrasenya WiFi, perquè després de restablir la configuració de la xarxa, haureu de torneu a connectar-vos a la xarxa WiFi i introduïu-ne la contrasenya.\nPer restablir la configuració de xarxa, obriu el fitxer Configuració aplicació i, a continuació, toqueu General -> Restableix -> Restableix la configuració de xarxa . Se us demanarà que introduïu la contrasenya de l'iPhone i, a continuació, toqueu Restableix la configuració de xarxa quan aparegui l’alerta de confirmació a la pantalla.\nOpció de reparació\nSi heu completat els passos anteriors, però el vostre iPhone encara no comparteix contrasenyes WiFi, ho farà maig és un problema de maquinari que causa el problema. Hi ha un petit interruptor a l’interior de l’iPhone que li permet connectar-se a xarxes WiFi i dispositius Bluetooth. Si el vostre iPhone ha experimentat recentment molts problemes relacionats amb Bluetooth o W-Fi, és possible que aquesta antena es trenqui.\nSi el vostre iPhone encara està en garantia, us recomanem que el porteu a la vostra Apple Store local. Només cal que us assegureu marcar una cita primer!\nSi el vostre iPhone ja no està protegit per un pla AppleCare o simplement voleu que el vostre iPhone estigui solucionat el més aviat possible, us recomanem que consulteu Pols , una empresa de reparació que ho farà envieu-vos un tècnic certificat en menys d’una hora .\nContrasenyes WiFi: compartides.\nHeu solucionat el problema que tenia l’iPhone i ara podreu compartir contrasenyes WiFi sense fils. Ara que ja sabeu què fer quan el vostre iPhone no comparteixi contrasenyes WiFi, assegureu-vos de compartir aquest article a les xarxes socials per salvar els vostres amics i familiars de frustracions similars.


Presentació de TIM 2022! - Aules · Escola d'Arts Escèniques\nJa queden poques setmanes per començar les presentacions dels TIMs d'aquest curs!\nA mesura que el tercer trimestre avança, arriba l’hora de que tots els TIM (Tallers d’Intèrpret de Musical) posin en comú tot el que han estat treballant aquest curs.\nA continuació podeu veure els tallers que presentem aquest mes vinent. Tant pel que fa als TIM Infantils i Juvenils, com als TIM Adults.\nTindrem moltes propostes diferents, feu-hi un cop d’ull i reserveu les vostres entrades!\nCLARA I CORA\nDirecció: Carla Giralt


Que ningú m'anomene “el Levante” - Cultur Plaza\nQue ningú m'anomene "el Levante"\nVALENCIA. Hola a tots i a totes! Sóc la Comunitat Valenciana, també coneguda com País Valencià o Lo Regne de Valéncia, i els amics em diuen de manera col·loquial "la terreta". A mi no m'importa que em diguen aixina o allana, el que sí que em fot és que em diguen "el Levante", perquè sóc el llevant de Madrid, però el ponent de les Balears, el nord de Múrcia o el sud de Catalunya, així que podeu dir-me com vulgueu menys "Levante".\nHui m'adrece a tots vosaltres per transmetre-vos els meus desitjos de cara al 2016, com si fóra el rei, però des d'un despatx més humil. És època de fer balanç i de propòsits nadalencs, així que he decidit fer la meua llista. I la faig en valencià, perquè el 50% de la nostra població ha estat massa temps arraconada i jo sóc la mare de tots.\nEl primer que voldria és que m'apugen el sou, duc una caterva d'anys aportant molt a l'empresa i guanye molts menys diners dels que guanyen altres treballadors amb una responsabilitat molt inferior. Ni l'últim cap, ni l'anterior s'han preocupat d'apujar-me el sou i ara tinc uns nous encarregats que m'han promés parlar amb els caps per solucionar este problema econòmic. A vore si és de veres, encara que no me n'acabe de fiar, perquè hi ha molts canvis en la junta directiva i costarà que es posen d'acord per canviar estes coses.\nTambé voldria tindre una tele i una ràdio públiques. Perquè quan parlen de mi les teles nacionals, parlen només de la calor, la corrupció i si ocorre algun accident. Voldria que de nou tingueren veu els meus pobles, les meues festes i tradicions i que es poguera vore tota "la riquesa que atresora" una servidora. I d'esta manera a vore si netege un poc la fama que m'han creat entre uns i altres segons la qual estic plena de corruptes, de ciclats, de xonis i de meninfots.\nPer reis o per reines, voldria que em regalaren un tren. Sí, un tren de mercaderies que unisca tota la Mediterrània. Tampoc és demanar tant si tenim en compte que em regalaren un Scalextric caríssim que he usat una vegada a l'any durant quatre dies; uns barquets teledirigits que em duraren dos ratets; una òpera que va eixir defectuosa; un Cinexin que està tancat a la caixa; uns pals de golf que tampoc he fet servir; un parc d'atraccions sencer que no puc mantindre; o unes raquetes de marca per a jugar en un gimnàs (Àgora) que ara està tancat per desperfectes, mentre jo continue pagant les mensualitats. En fi, que m'han fet una barbaritat de regals que jo no volia i els que de veres em feien falta, com el tren, arreglar els barris, acabar amb els barracons a les escoles, dotar de mitjans els hospitals o un pavelló on poder celebrar concerts i esdeveniments de primer nivell, això no ho tinc.\nParlant dels concerts i de l'activitat cultural, encara recorde amb nostàlgia la gran activitat cultural que vaig arribar a tindre durant els 90. Aquella època en la qual venien a València i contornada Nirvana, The Cure, Manu Chao, Simple Minds, Ramones, Blur, Radiohead, Pixies o Iggy Pop. Ara és molt complicat trobar concerts de primer nivell a València, i no només concerts, les exposicions de l'IVAM eren referència internacional, les discoteques eren conegudes a tot Europa i tant la Fira de Juliol com la Mostra de Cinema eren esdeveniments esperats per tots els valencians. Jo voldria que poguérem viure una nova resurrecció cultural en tota la Comunitat, en València haurien de passar més coses, però fora de la capital el panorama és encara més decebedor. Considere que tampoc és demanar massa, i si eixa cultura a més és integradora i no discriminatòria, molt millor.\nUn altre desig que tinc és que deixeu de discutir entre vosaltres. Una cosa és discutir si cuineu millor la paella a Alacant o a València, o si les festes de la Magdalena molen més que les Falles. Però una altra cosa molt diferent és entrar en discussions absurdes sobre si el blau de la bandera ha de ser més ample o més estret; si el que jo parle és valencià o català; i l'autoodi que tenim cap als nostres costums mentre abracem qualsevol costum de fora: “de fora vindran que de casa ens tiraran”. Que ací a tots se'ls ompli la boca de parlar de valenciania i la meitat no heu anat mai a Alcoi als moros i cristians, a vore la Muixeranga d'Algemesí, a comprar a la fira de Xàtiva o de Cocentaina, a visitar els castells de Peníscola, Morella o Sax, o a presenciar en directe el Misteri d'Elx o una obra al teatre romà de Sagunt. Que vos conec, sou fills de la mare!\nTambé estaria bé que posareu en valor els nostres productes. Deixeu-vos d'hamburgueses i mengeu figatells, oblideu els tacos i tasteu les coquetes de dacsa, els hot-dogs que deixen pas a les llonganisses, on estiga una bona coca que es lleve qualsevol pizza, canviem el rom per la cassalla i reivindiquem les nostres torrades en lloc de les barbacoes americanes. I si després volem un dolç, res de donuts o sundays, ataquem el codonyat o els bunyols, el moniato, el torró, la carabassa torradeta amb mel, l'arnadí o les peladilles. És una recomanació que cal escoltar amb atenció, fills meus, perquè tot el món sap que com a casa de la mare no es menja a cap puesto.\nI ja per demanar, que en l'esport ens vaja un poc millor. Que el València guanye un títol, que el Llevant es mantinga en primera i que pugen l'Hèrcules, el Castelló, l'Elx, l'Alcoià… Ja sé que el futbol no dóna de menjar, però com que sé que vos fa comboi, la mare demana per a tots. I no només futbol, el bàsquet va molt bé, però l'handbol, el ciclisme o el futbol sala, que són esports molt practicats per ací, ara estan en una mala època i estaria bé que també reviscolaren. A mi personalment m'agrada molt la pilota, als meus carrers, frontons i trinquets es juga des de fa una fotracada d'anys, i si vos passàreu per allí de tant en tant, acabaríeu enganxant-vos, però no cal que travesseu i acabeu jugant-vos la casa o els camps, tot sempre amb moderació, trellat i coneixement.\nJa sou cinc milions de valencians els que esteu en esta la vostra terra, sou uns privilegiats d'haver nascut ací. Les probabilitats de ser valencià de naixement o adopció eren d'un 0,068%, així que aprofiteu la vostra fortuna per cuidar la vostra terra i reivindicar la cultura i les tradicions pròpies. Visitar tots els racons de ca la mare, que de segur teniu molts llocs per descobrir on amagar-vos o fer bona cosa de soroll i festa. I per l'amor que vos té la mare a tots, no perdeu el temps en discussions absurdes, que sou tots germans i la mare té massa per a tots. Feliç 2016, valencians i valencianes.


Bataller: “El Govern ha de respondre davant el desemparament del poble sahrauí” – Compromís Congrés dels Diputats\nEl diputat de Compromís Enric Bataller ha exigit què el Govern de Rajoy responga davant el desemparament del poble sahrauí, justament quan es compleixen 26 anys del desplegament dels primers observadors de l’ONU al Sàhara Occidental.\n“Els sahrauís porten més 40 anys entre la persecució dels territoris ocupats i les dures condicions dels campaments de refugiats, unes condicions que s’han vist agreujades després les dràstiques retallades del Govern en matèria de cooperació”, ha assenyalat Bataller.\nCompromís ha recordat la responsabilitat d’Espanya i ha defensat solucions com el reconeixement de la República Àrab Sahrauí Democràtica (RASD), reconeguda fins ara per 82 estats, i la concessió de la nacionalitat espanyola als sahrauís que acrediten dos anys de residència a Espanya; una iniciativa de la formació valenciana que la comissió de Justícia va aprovar per unanimitat el passat 4 d’octubre.\nEls diputats Ignasi Candela i Enric Bataller han preguntat també al Govern sobre la situació dels sahrauís que romanen retinguts a l’aeroport de Madrid i sobre què passarà amb les sol·licituds d’asil.\nDiverses organitzacions de suport al poble sahrauí han denunciat irregularitats en l’accés a l’assistència jurídica així com la participació de traductors d’origen marroquina que no coneixen el dialecte que parla la població sahrauí.\n←Baldoví: “Rajoy ha de comparèixer al Ple del Congrés perquè va mentir al Tribunal de la Gürtel”\nBaldoví: “El que està passant a Catalunya és molt greu i al Congrés no se’n parla. Jo no calle”→


Juan Rosell creu que "tots envegem el que fan els alemanys"\nBarcelonaEl president de la patronal CEOE, Juan Rosell, veu "bastant fàcil" modificar els horaris laborals perquè la jornada acabi a les 18.00 hores. Rosell proposa portar aquesta qüestió a la negociació col·lectiva, per fer-la compatible amb el bon funcionament de les empreses.\nÉs la resposta al que va dir aquest cap de setmana el president en funcions del govern espanyol, Mariano Rajoy, que va proposar que la jornada laboral amb caràcter general finalitzi a les sis de la tarda i canviar el fus horari perquè la península tingui el mateix que Canàries, Portugal o el Regne Unit.\n"És bastant fàcil, potser no fer-ho d'un dia per a un altre, però si ens ho posem com a objectiu, poc a poc i adaptant els convenis col·lectius, jo crec que és possible i bo per a tots", ha assegurat Rosell, que ha recalcat "que tots volem tenir més temps lliure". "Tots envegem el que fan els alemanys, que acaben a les 5 de la tarda i tenen temps per a ells, temps per fer esport i temps per a la família", ha agregat Rosell, per qui "les tendències estan clares" i "no hi ha ningú que aposti pel contrari".\nSobre el canvi horari pel que fa a altres països, ha insistit que "primer cal analitzar-ho econòmicament", però ha considerat que "tot el que econòmicament sigui més viable" i faci que hi hagi menys consum energètic és positiu.\nAl seu torn, el ministre en funcions d'Indústria, Energia i Turisme, José Manuel Soria, ha considerat que la racionalització dels horaris laborals a Espanya és "un objectiu important", ja que "aniria bé per a l'economia, per a la productivitat i, sobretot, per ajudar més a la conciliació de la vida familiar i laboral".\nA Catalunya fa temps que el debat sobre la reforma horària està instal·lat a la vida política, impulsat per la societat civil. Al Parlament ja s'ha constituït la ponència per redactar la llei que ha de permetre aquest important canvi d'hàbits.


Espai de cures: 5 elements beneficiosos que ens ajuden a emprendre. | Athena, emprenedoria amb visió feminista i de gènere\nby ESUOC | abr. 11, 2022 | General\nExplicar que és un espai de cures és difícil, ja que és concepte abstracte i no té per què ser un lloc físic, sinó que també es pot realitzar en un entorn digital, per exemple una reunió, una trobada, un blog, un curs online, un vídeo en directe, etc. Tampoc ha de ser d’ús exclusiu per a entitats i associacions, un entorn de cures es pot facilitar en una empresa, un negoci i en qualsevol espai en el qual es reuneix un grup de persones.\nA què ens referim quan parlem de cures?\nQuan parlem d’espai de cures ens referim a un entorn on es posa al capdavant el benestar de les persones, tant emocional com físic, tenint en compte els diferents elements subjectius de cada persona, on se sentin escoltades, reconegudes i participes, tot això des d’una perspectiva feminista.\nCadascuna de nosaltres som diferents. Tenim les nostres històries de vida, que ens fan ser diverses. Els espais de cures permeten conviure i treballar respectuosament amb aquestes diversitats, compartint i adaptant-se a les diferents formes de fer i ser, treballant en funció a les necessitats de cadascuna.\nQuins són els elements que conformen un espai de cures?\nLes persones que formen part de l’espai de cures tindran les mateixes metes, el que els hi permetrà treballar de forma conjunta per aconseguir l’objectiu comú. Aquest propòsit potser un esdeveniment, un projecte, una idea, un resultat.\nUn espai de cures col·loca en el centre de totes les activitats que es realitzen les emocions i vetllen pel benestar emocional de cadascuna de les participants. De forma que les participants es puguin expressar de forma lliure i tinguin cabuda les emocions i opinions de totes.\nSi s’aconsegueix trobar el benestar emocional dins d’un grup, se sentirà prou còmoda per a començar a autodescobrir-se i conèixer com la nostra forma de ser construeix el projecte de vida. El descobriment personal que realitzem en l’espai de cures ens permet també aprendre a treballar amb el conflicte, abraçar aquelles dificultats per innovar i superar el reptes que es plantegen en el camí.\nCohesió i treball en equip\nUn entorn de cures també permet a les dones no només sentir-se segures, sinó compartir un espai amb altres dones que tenen les mateixes inquietuds i objectius que elles, amb les quals poden construir sinergies i relacions intrapersonals que els hi permeten sentir-se part d’un grup, construint una comunitat d’on sentir-se una més i teixir complicitat.\nTornant a la diversitat que conforma un grup de persones i l’entorn de cures, cadascuna és diferent, no únicament en la forma de ser, sinó també en altres aspectes de la seva vida laboral i personal. Facilitar la participació de les dones adaptant-se a les diferents circumstàncies de cadascuna per poder formar part de l’activitat sense que les seves condicions suposin un impediment.\nPerò… com es relaciona l’entorn de cures amb l’emprenedoria?\nUn cop que sabem que és l’espai de cures veurem que els diferents elements que el conformen són un clima idoni per poder iniciar a materialitzar les idees de projectes que es poden tenir al cap.\nAthena creiem que aquest viatge cap a la idea de negoci no té per què ser un procés en solitari, sinó que fer-ho junt amb altres dones que han viscut aquesta experiència o es troben en el mateix punt, no únicament pels objectius comuns que es persegueixen, sinó també pel suport emocional que sorgeix i trobar-se en un grup on compartir les inquietuds, dubtes i fer aquest camí acompanyada, ja sigui d’un equip, una mentoria o amb altres emprenedores.\nDurant aquest viatge sorgeixen diferents emocions que potser no sabem ven bé com treballar-les, per això un espai on poder expressar-se i que fomenti l’autodescobriment ens permet treballar amb totes les nostres característiques, potenciar-les i utilitzar-les per treballar el teu projecte de vida, adaptat a la nostra forma de ser.\nA més a més, moltes vegades és difícil trobar com compaginar el nostre dia a dia (la feina actual, família, temps per a una mateixa, obligacions, etc.) i començar a emprendre el nostre projecte, podem sentir-nos sobrepassades o perdudes, per això un acompanyament que facilita l’opció d’adaptar-se a les diferents circumstàncies permet fer els diferents passos al teu ritme.\nCom facilitem l’entorn de cures a Athena?\nDes de l’Associació Athena oferim un espai de cures, totes les participants actuen de forma conjunta per a definir la idea de negoci i el pla de viabilitat dels diferents projectes. Facilitem els instruments i les eines necessàries perquè les participants puguin conciliar la seva vida personal i professional a l’hora de poder realitzar les formacions i començar a definir el seu projecte de vida. Això és possible gràcies a la flexibilitat que ofereixen les connexions en streaming i les sessions gravades, que permetent adaptar-se a la distància i als horaris de cadascuna.\nTambé es vetlla pel benestar emocional de cada una de les dones que participen en alguna de les nostres activitats, des d’un clima de confiança i seguretat i oferint l’ajuda necessària per part del nostre equip, a més a més, de proporcionar un seguiment personalitzat del projecte tenint en compte les necessitats i ritme de les usuàries.\nEl que és important d’un espai de cures sigui un entorn on sentir-se segura i que ens permet connectar amb una mateixa, on sentir-se inclosa dins d’una comunitat i teixir complicitat amb altres dones, i sobre tot un espai on poder expressar-se de forma lliure i sense sentir-se jutjada i poder compartir experiències i recolzar-se les unes a les altres.


INICI / DESCOBREIX EL BERGUEDÀ / CULTURA\nA mig camí entre la muntanya i les zones més poblades del país trobem, en un territori travessat pel riu Llobregat, una terra acollidora; plena de camps, boscos, esglésies, monestirs, castells, masies i pobles.\nLa principal particularitat d'aquestes terres del Baix Berguedà, i el què les diferencia de la resta de Catalunya i els proporciona identitat pròpia, és el conjunt de colònies tèxtils -que es començaren a construir durant la segona meitat del segle XIX- que podem trobar a tocar del riu Llobregat.\nUna concentració única de colònies industrials -amb elements comuns entre elles i elements singulars que fan que no n'hi hagi cap d'igual- on han viscut i treballat milers de persones i que, actualment, conformen un conjunt patrimonial de gran valor que ens permet recordar un dels capítols essencials del procés d'industrialització de Catalunya.\nA totes les colònies existien dos espais ben diferents. El primer era l'espai industrial, on hi havia la fàbrica i els elements (la resclosa, el canal i la turbina) que permetien transformar l'aigua del riu en energia que feia moure la maquinària.\nA tocar de la fàbrica, o un xic més lluny, hi vivien les famílies treballadores de la colònia. En aquest espai, a més dels habitatges pels obrers, els propietaris hi feien construir, també, tota mena de serveis i equipaments per a ús dels treballadors: forn de pa, carnisseria, peixateria, botiga, safareig, escola, residència per a noies treballadores, església, cafè, teatre, zona esportiva, etc. Presidint el conjunt de la colònia, destacava, sovint en un punt alçat, la torre de l'amo.\nLa colònia de Cal Bassacs actualment forma part del terme municipal de Gironella i està situada entre el nucli d'aquesta vila i la colònia de Viladomiu Vell.\nLa fàbrica de Cal Casas està situada, actualment, dins el nucli urbà de Puig-reig, municipi del Baix Berguedà.\nLa colònia de Cal Marçal forma part del terme municipal de Puig-reig i està situada, seguint el curs del riu Llobregat, entre les colònies de Cal Vidal i Cal Pons.\nLa colònia de Cal Metre queda actualment situada dins el nucli de Gironella. Seguint el curs del riu Llobregat, la podem trobar entre les colònies de Cal Bassacs i l'Ametlla de Casserres.\nCal Pons és una de les set colònies i fàbriques tèxtils que es construïren dins el terme municipal de Puig-reig durant la segona meitat del segle XIX. Cal Pons, actualment, queda situat al sud de...\nLa colònia de Cal Prat -inclosa dins el terme municipal de Puig-reig-queda situada entre el Guixaró i Puig-reig, a 1 km d'aquest poble del Baix Berguedà.\nLa colònia de Cal Riera -també coneguda com a colònia Manent- forma part del terme municipal de Puig-reig i està situada, a tocar del riu Llobregat i de la C16, entre Cal Vidal i l'Ametlla de Merola.\nL'espai ocupat per la Colònia Rosal queda repartit entre els municipis de Berga, Avià i Olvan. La colònia queda situada entre Gironella i Berga, 4 km al sud de la capital berguedana.\nLa colònia de Cal Vidal (Puig-reig) està situada, seguint el curs del riu Llobregat i a tocar de la C16, entre les colònies de Cal Riera i Cal Marçal. En aquesta colònia hi podem trobar el Museu de...\nLa colònia del Guixaró queda inclosa dins el terme municipal de Casserres, malgrat quedar més a prop dels nuclis de Puig-reig o Gironella. Seguint el curs del riu Llobregat, el Guixaró queda situat...\nLa colònia de la Plana, dins el terme municipal d'Avià, queda situada a la desembocadura de la riera de la Plana -que donà el nom a la colònia-, entre Cal Rosal i l'Ametlla de Casserres.\nL'Ametlla de Casserres, també coneguda com a colònia Monegal, queda situada dins el terme municipal de Casserres. La podem trobar, seguint el curs del riu Llobregat, entre Cal Metre i La Plana, molt...\nViladomiu Nou és una colònia situada al sud del municipi de Gironella. Les colònies més properes són Viladomiu Vell, al nord, i el Guixaró, al sud.\nLa colònia de Viladomiu Vell forma part del terme municipal de Gironella. Situada a tocar del riu Llobregat, limita al nord amb Cal Bassacs, al sud amb Viladomiu Nou, a l'oest amb la C16 i a l'est amb...


Els fabricants de pinsos, preocupats per l’increment de preus de les matèries primeres | Notícies | Indicador d'Economia\nLa tendència alcista repercuteix directament en el preu dels pinsos\nL'Associació Catalana de Fabricants d'Aliments Compostos (ASFAC) ha mostrat la seva preocupació per l'augment de preu de les matèries primeres per l'alimentació animal (cereals, oleaginoses, olis i greixos...), que està repercutint en el preu dels pinsos.\nEl valor d'aquestes matèries primeres està registrant un increment continuat des de mitjans del mes de setembre de l'any passat, una pujada que s'ha produït a nivell mundial com a conseqüència de diversos factors: especulació en els mercats per part de fons d'inversió, una major demanda de la Xina post COVID-19 i en plena recuperació per la PPA i unes previsions menys optimistes en les collites a molts països productors clau com els EUA, Brasil o Argentina, entre d'altres.\nCom a exemple, segons els preus que marca la Llotja de Cereals de Barcelona, el blat de moro d'importació ha passat de cotitzar 176€/t la setmana del 14 al 20 de setembre de 2020 a 278€/t la setmana del 10 al 16 de maig. Un increment similar és el que ha patit la soja 47%, passant de cotitzar 348€/t a 445€/t. En el cas del blat, el creixement del preu ha estat de 53€/t, arribant als 250€/t de cotització actual.\nAquesta pujada de preu constant durant els últims mesos ha posat en alerta els fabricants de pinsos de Catalunya, coneixedors de les implicacions que tenen aquests increments "en un sector ramader on es mira el cèntim en la producció" fent difícil el poder acabar repercutint-ho en el consumidor final.\nSegons dades de la Subdirección General de Medios de Producción Ganadera del Ministerio de Agricultura, Pesca y Alimentación (MAPA), l'increment de preus en els principals pinsos produïts a Espanya des de principis d'aquest any i fins al mes d'abril ha estat superior al 7%, una xifra que puja fins al 15% si parlem del creixement interanual (abril 2020-abril 2021). Els preus mitjans dels pinsos per a porcs d'engreix se situaven a l'abril d'enguany en 311€/t, un 17,84% més que el mateix mes de 2020 (255,62€/t), mentre que, en el cas de les ponedores, la cotització hauria incrementat un 21,87%, arribant als 323.07€/t de mitjana.\nDes d'ASFAC consideren que es fa molt complicat preveure l'evolució dels preus en els propers mesos, una qüestió que preocupa molt els fabricants de pinsos, que asseguren "no poder-hi fer massa més que estar atents a la progressió de tot plegat". Des de l'associació es considera "poc probable que tornem a tenir aviat uns preus com els de fa un any".


Les cames també es cansen - Farmàcia Costa Miralbell\nPosted at 09:57h in Uncategorized\tby\tfarmaciacm\nLa insuficiència venosa és la dificultat per part de les venes de retornar la sang de les cames cap al cor, per això aquesta s’acumula a les extremitats inferiors i ens dóna la sensació de cames cansades o pesades, com també inflor, formigueig, picor i, inclús, dolor.\nAquest trastorn és freqüent en aquelles persones que passen molta estona de peu, en els sedentaris, les persones amb obesitat i les dones, sobretot en l’embaràs. També en pacients amb hipertensió i diabetis.\nEvitar estar masses hores de peu i, si portes talons, que no siguin molt alts. Tampoc es bo estar-se moltes hores assegut.\nSeguir una dieta equilibrada que ens ajudi a mantenir el nostre pes de forma saludable.\nNo utilitzar roba molt ajustada a la zona de la cintura i mal·lucs\nControlar la pressió arterial dins uns nivells normals (no més de 120/90 mmhG)\nPodem utilitzar mitges compressives per disminuir la inflor i afavorir la circulació\nAgitar-nos amb les cames en alt, ajudarà al retorn venós\nBanys d’aigua freda o cremes amb efecte fred aplicades fent un massatge de baix a dalt.\nFinalment també hi ha preparats orals amb extractes de plantes naturals que són venotònics i ajuden a millorar la circulació. L’extracte amb més potència venotònica és el del rusc (Ruscus aculeatus), també la centella asiàtica, les fulles de vinya vermella i l’hamamelis.\nSi pateixes aquest problema hauràs de tenir molta cura amb les ferides o infeccions a les cames, ja que en aquest cas la cicatrització és més difícil.\nPer qualsevol dubte vine i pregunta’ns!!!


Saps el que és una hipoteca i quins són els seus avantatges?\nQuè són les hipoteques? Molts anuncis de bancs parlen sobre la concessió d'hipoteques perquè puguis comprar una casa, però saps el que són? En les hipoteques el client rep una quantitat de diners en forma de préstec per part d'una entitat bancària a canvi que aquest retorni tota la quantitat que se li ha prestat més els interessos que s'hagin pactat.\nCom ampliar l'espai d'una llar?\nLa decoració d'una casa, en la seva gran majoria, influeix directament en la sensació que aquesta transmet. Què vol dir això? Les cases que estan sobre decorades poden generar una percepció d'estretor, podent arribar a angoixar, i les menys decorades, és a dir, les que s'inclinen per un interiorisme més minimalista, poden generar una sensació d'amplitud.\nQuant hauria d’estalviar per a comprar una casa?\nComprar una casa mai ha estat una tasca fàcil. Primerament, perquè cal tenir els estalvis suficients per fer-ho, i, en segon lloc, perquè la recerca pot resultar estressant, ja que quan es realitza una inversió tan gran, es vol trobar una casa que s'adapti perfectament als gustos i necessitats del comprador.\nHauria de vendre la meva casa a través d'una immobiliària?\nQuan es vol comprar una casa, molta gent prefereix anar a una immobiliària perquè tota la tramitació necessària es realitzi de manera fàcil i professional.\nQuè és el Feng Shui i com funciona?\nEl Feng Shui és una tècnica, pròpia de la Xina, que té com a objectiu buscar l'equilibri vital d'una persona mitjançant la distribució, l'orientació i la decoració dels llocs en els quals es desenvolupa la seva vida.


Iglesias es desfà en elogis a Felip VI: "És enormement educat"\nBarcelona. Dimecres, 30 de Desembre 2020. 15:35\nActualitzat: Dimecres, 30 de Desembre 2020. 16:07\n"No tinc cap mena de mala relació amb el Cap de l'Estat, al contrari, em sembla un tipus enormement educat i amb qui és molt agradable parlar". El vicepresident del govern espanyol, Pablo Iglesias, poques vegades elogia tant a una persona com ho ha fet amb Felip VI.\nEn una entrevista a TVE, s'ha excusat de totes les maneres que ha pogut quan li han preguntat per què va deixar de seguir a twitter la Casa Reial. Sense motius per donar tantes justificacions, Iglesias ha volgut deixar clar que no sap què va passar i ho va solucionar tan bon punt ho va veure: "Les coses que fa el meu community manager, encara que depenen de mi no sempre les conec".\nEl líder de Podemos ha tirat les culpes al seu treballador però després ha matisat que "és la seva responsabilitat" i fins i tot ha bromejat sobre les sèries que li recomanaria veure al Rei. Tot i això, ha recordat que ell "és republicà".\n🗣Pablo Iglesias (@PabloIglesias) sobre su relación con Felipe VI:\n"No tengo mala relación con el Jefe del Estado al contrario, me parece un 'tipo' enormemente educado y con el es muy agradable hablar"#Lascosasclaras30\nA més, també s'excusa amb què si la proposta republicana de convocar un referèndum sobre la monarquia no prospera és perquè el seu company de govern, el PSOE, ho impedirà: "El debat està en la societat, som una força política que volem que tots els càrrecs es puguin escollir i puguin ser sempre investigats. A més, el futur del país afrontarà en la seva agenda totes aquestes qüestions. Però hi ha una formació monàrquica dins el govern que pensa diferent, no passa res". Per això conclou: "Respecto que els monàrquics vulguin reforçar la corona però hi ha opinions diferents i les podem expressar de forma democràtica".\nI què s'ha de fer amb l'emèrit?\nAmb un to extremadament cautelós, tan sols ha definit de "reaccions realment diferents" la impressió que va donar el discurs del Rei la nit de Nadal. Però es mostra conformista: "Hi ha debat i això és bo". Fins i tot per parlar del rei emèrit Joan Carles I, parla "amb tots els respectes" per justificar que s'haurien d'investigar "els presumptes delictes" que ha comès. En definitiva, un to i uns arguments molt diferents dels missatges directes i recriminatoris que dona dels borbons en els seus discursos electorals.\nEls millors desitjos per a Illa\nEn clau electoral enfocat en el 14 de febrer al Parlament, demana "màxim respecte" pel ministre de Sanitat Salvador Illa que es presentarà com a candidat del PSC. Iglesias admet que té molt bona relació amb ell i com a membre del govern, que deixarà el càrrec del ministeri de Sanitat, tira pilotes fora i demana que donin explicacions els socialistes: "És un ministre molt digne que ho ha demostrat en moments molt difícils". I fins aquí.\nPel que fa als independentistes empresonats repeteix el mateix que sempre ha defensat Podemos: "Els independentistes que estan a la presó o a l'exili haurien d'estar a les institucions defensant les seves idees, que no són les meves". I lloa l'actitud del PSOE per trencar amb el que considera que és "una mala convivència" que encara es viu a Catalunya.\ngovern espanyol Un nou any ple de carpetes calentes per Sánchez i Iglesias Nicolas Tomás\nmonarquia Sánchez aplaudeix el discurs de Felip VI, que té un “full de ruta de renovació” Nicolas Tomás


Diputats de Cs protesten per la desconvocatria de la Comissió d'Infncia del Parlament\nPublicat 12/2/2019 17:43:44 +01:00CET\nDiversos diputats de Cs al Parlament encapalats per la seva líder, Inés Arrimadas, s'han concentrat aquest dimarts davant de la sala en la qual s'havia de celebrar la Comissió d'Infncia de la Cambra, suspesa per l'inici del judici al referndum de l'1 d'octubre del 2017 al Tribunal Suprem.\nAquest dimarts estava prevista la celebració d'una reunió de l'Intergrup per a la Pau i la Llibertat al Shara i de la Comissió de la Infncia, per aquest dilluns es va decidir suspendre les sessions perqu coincidien amb el dia d'inici del judici a l'1-O.\nEls diputats de Cs que han assistit a la protesta han exhibit cartells amb els missatges 'Torrent dimissió' i 'No ens callaran' poc després que Arrimadas anunciés que demanar per carta a Torrent que dimiteixi per haver ajornat el ple agendat per a la setmana vinent.\nLa líder taronja ha explicat que es queixar personalment a Torrent de la seva actitud com a president del Parlament i, en parallel, impulsar una proposta de resolució perqu el ple es pronunci sobre la continutat del dirigent republic.\nAixí, les fórmules que podria emprar Cs se circumscriuen al fet que el ple reprovi Torrent o insti, mitjanant una votació, la seva dimissió, com ja van fer amb una iniciativa del mar del 2018 que no va prosperar.


Borriana baixa un 25% la taxa de 'residus' a comerços i activitats econòmiques\nL’ajuntament de Borriana haurà de pagar un 3% més a l’empresa Reciplasa per la gestió de residus però en canvi, eixa pujada no únicament no repercutirà en els usuaris en la taxa de fems sinó que en el cas de comerços i activitats econòmiques es reduirà un 25%.\nAixí ho ha anunciat l’alcaldessa, Maria Josep Safont que també ha recordat que la resta de taxes municipals “segueixen congelades com hem fet en els últims anys fent un esforç”.\nTambé els prop de 160.000 euros que el consistori ingressava per ocupació de via pública, en especial per terrasses, desapareixeran en mantenir esta supressió de taxes per afavorir la recuperació econòmica dels establiments.\nD’altra banda, pel que fa als ‘particulars’, Safont també ha animat a la població a què sol·licite altres tipus de bonificacions ja existents, com ara per exemple la reducció de la taxa de residus quasi a la meitat per a les persones jubilades, o les bonificacions per a famílies nombroses o en els habitatges de protecció oficial.\nEn el cas de les mesures per reduir estos pagaments a què poden acollir-se les persones majors, l’alcaldessa ha recordat que molta gent no ho sabia, “per això a través de la Conselleria de Gent Major, i de les associacions s’està informant”. Cal recordar, que estes reduccions han de sol·licitar-se expressament i que es pot fer tant per via presencial, amb cita prèvia com per via telemàtica.


La bussejadora Isabel Sánchez-Aran disputarà el campionat d'Espanya d'apnea indoor\nELCHE | ESPORTS\nLa il·licitana ostenta el rècord d'Espanya d'immersió lliure\nLa bussejadora iliciatana Isabel Sánchez-Aran disputarà el campionat d'Espanya d'apnea indoor que se celebra aquest cap de setmana en les instal·lacions del Centre Gallec de Tecnificació Esportiva, a Pontevedra.\nLa il·licitana s'enfronta al campionat d'Espanya després d'aconseguir un bany de medalles en l'autonòmic català, on va aconseguir l'or en les quatre modalitats que hi havia en joc.\nEncara que ha sigut un any difícil, "amb poc temps per a preparar-nos pel tancament de les piscines", l'esportista assegura que "encara així he aconseguit millorar alguna marca personal, la qual cosa sempre és positiu".\nIsabel Sánchez-Aran afronta la prova amb optimisme i espera classificar-se per al mundial indoor de Belgrad, del 20 al 27 de juny, després de la qual cosa podrà tornar a dedicar-se a entrenar la seua especialitat, l'apnea de profunditat en mar.\nAquesta esportista d'Elx s'ha convertit, a les seues 36 anys, en triple campiona d'Espanya en apnea estàtica, immersió lliure i pes constant amb bialeta, i que a més és la bussejadora que ha aconseguit una immersió en apnea a major profunditat al nostre país, aconseguint descendir als 76 metres, i que suma al seu palmarès una 5a i una 7a posició en un mundial.\nCerquen a una gossa perduda en la zona del pantà d'Elx\nCinc detinguts a Elx per corrupció de menors i pornografia infantil\nDesapareix una jove de 20 anys a Elx\nPresó permanent revisable a una parella d'Elx per matar a un bebé


Vilabicis Solidàries finalitza amb el lliurament d’onze bicicletes restaurades a les cooperatives Nou Set i Actua | Ocupació\nInici / Notícies / Vilabicis Solidàries finalitza amb el lliurament d’onze bicicletes restaurades a les cooperatives Nou Set i Actua\nDimarts al matí va tenir lloc a la sala d’acte de l’IES Alt Penedès la cloenda de la primera edició del projecte VilaBicis Solidàries, que el programa de Formació i Inserció–Pla de Transició al Treball (PFI-PTT) de l’especialitat d’Auxiliar de fabricació mecànica i instal•lacions electrotècniques de Vilafranca del Penedès va endegar el passat mes de febrer. El projecte pedagògic VilaBicis Solidàries utilitza la bicicleta com a eix vertebrador per treballar diversos aspectes mediambientals, com el reciclatge i la mobilitat sostenible, socials i metodològics. Permet recuperar bicicletes en desús, reparar-les, pintar-les i distribuir-les entre les persones pertanyents a les cooperatives d’iniciativa social Actua i Nou Set que tenen dificultats de mobilitat per anar a treballar o per anar a estudiar.\nA l’acte de cloenda Agustí Masegosa, director de l’IES Alt Penedès, el centre que acull el PFI-PTT, va afirmar que el projecte “s’adiu perfectament als objectius de sostenibilitat, perquè som un centre verd” i va lloar el fet que els joves aprenguin treballant “perquè això augmenta la seva motivació i les ganes de seguir formant-se”.\nEn representació del Departament d’Ensenyament de la Generalitat, Eva Ribera, responsable territorial dels PTT, va encoratjar els joves participants a “no estancar-se, no defallir i continuar formant-se per accedir als cicles formatius reglats”.\nPer cloure, el regidor de Promoció Econòmica i Ocupació, Joan Manel Montfort, adreçant-se als joves participants en el PFI-PTT, va explicar que la comarca de l’Alt Penedès disposa d’un teixit industrial potent. “Un 30% de la població activa de la comarca treballa al sector industrial, on destaca l’auxiliar de l’automoció i l’agroalimentària. Aquesta indústria ofereix feines ben pagades i uns contractes estables al nostre territori. Busca gent qualificada i li costa de trobar-la. La formació que esteu rebent va en aquesta línia i això ho heu d’aprofitar”, va assegurar Montfort.\nEl regidor va finalitzar anunciant que, en la línia de la mobilitat sostenible, l’Ajuntament ha obtingut un ajut d’1 MEUR per crear un carril bici per comunicar el nucli urbà de Vilafranca amb 5 polígons industrials situats al sud-oest de la ciutat.